Wikipedia op Lëtzebuergesch

D**'Wikipedia op Lëtzebuergesch** (oder och: **Lëtzebuergesch Wikipedia**) ass d'Versioun a Lëtzebuerger Sprooch vun der Online-Enzyklopedie Wikipedia. Si gouf am Juli 2004 kreéiert.

Ablécklech gëtt et genee  Artikelen op dëser Wikipedia-Versioun.

## Geschicht
D'Initiativ vun enger lëtzebuergescher Versioun vu Wikipedia goung op d'Benotzerin  zeréck, déi am Juli 2004 d'Versioun lb.wikipedia.org bei der Wikimedia Foundation ugefrot an d'Text-Coden, z.&nbsp;B. fir d'Navigatioun, iwwersat huet. Den éischten Artikel ("Wikipedia") goung den 21. Juli 2004 um 10:57 online (1. Versioun: http://lb.wikipedia.org/w/index.php?title=Wikipedia&oldid=2). Et koumen no: Enzyklopedie um 15:42 (1. Versioun: http://lb.wikipedia.org/w/index.php?title=Enzyklopedie&oldid=229), Geschicht (15:54; 1. Versioun: http://lb.wikipedia.org/w/index.php?title=Geschicht&oldid=16), Herodot (21:09; 1. Versioun: http://lb.wikipedia.org/w/index.php?title=Herodot&oldid=32) a Matthew Perry (22:15, 1. Versioun: http://lb.wikipedia.org/w/index.php?title=Matthew_Perry&oldid=1715).

Zanterhier kommen an der Moyenne eng 8 Artikelen den Dag bäi. Den 10. September 2004 waren déi éischt 1.000 Artikele beieneen, an den 23. Juli 2006 gouf deen 10.000. Artikel ugeluecht.

Am Juli 2014, fir den 10. Gebuertsdag vun der Wikipedia op Lëtzebuergesch, gouf d'Zuel vun zirka 41.400 Artikelen erreecht. Am Summer 2014 gouf op den 10. Gebuertsdag duerch en adaptéierte Wikipedia-Logo higewisen. Den 10. September 2017 gouf de 50.000sten Artikel geschriwwen.  Bis zu hirem 20. Gebuertsdag, dem 21. Juli 2024, ware genee 63.554 Artikele geschriwwe ginn.

„Aktiv Benotzer“ (d.&nbsp;h. déi, déi op d'mannst eng Ännerung am Mount maachen) sinn et der op der lëtzebuergescher Wikipedia am Ament ; där, déi méi wéi 5 Ännerungen am Mount maachen, an der Moyenne knapps 30, a „ganz aktiv“ (d.&nbsp;h. déi, déi méi wéi 100 Ännerungen am Mount maachen) sinn et ëm déi aacht. Déi imposant Zuel vu *registréierte* Benotzer –  – erkläert sech doduerch, dass déi allermeescht dovu Leit sinn, déi iwwer e globale Benotzerkont op alle Sproochversioune vu Wikipedia ugemellt sinn, och wa se nëmmen op enger oder e puer dovun aktiv sinn (an deemno nëmmen e Brochdeel dovun op dëser hei).

## Biller

Fichier:Wikipedia-logo-v2-lb 10c.png|Logo fir den 10. Gebuertsdag vun der Wikipedia op Lëtzebuergesch
Fichier:Wikipedia lb 20.png|Logo fir déi 20 Joer.

## Literatur
* Mika Wagner: "Wikipedia "op Lëtzebuergesch"." In: *[[Luxemburger Wort]]* vum 1. September 2014, S. 11; och op wort.lu: "Zehn Jahre Wikipedia "op Lëtzebuergesch"."
* Jesscia Oé: ""Informationswelt auf Luxemburgisch." tageblatt.lu, 11. September 2017.
* Cheryl Cadamuro, "Wëssen fir jiddwereen, 20 Jahre Wikipedia", Revue, Nr 05, 3. Februar 2021, S. 46-49.
* Marc Thill: "Wikipedia Luxemburg: Das digitale Gedächtnis des Landes." wort.lu, 15.10.2024; an der Pabeierversioun als "Luxemburgs digitales Gedächtnis", in: *Luxemburger Wort* Nr.242 (176 Jg.), 15.10.2024, S.39, an an der englescher Iwwersetzung vum Kabir Agarwal als "The unsung heroes of Luxembourg’s online knowledge hub" op luxtimes.lu, 20.10.2024.
*Jean-Louis Gindt: 20 Joer Wikipedia a Lëtzebuerger Sprooch", nos cahiers, 4, 2024, S. 33-40.
*Tom Diderich: Wikipedia op Lëtzebuergesch: E Medium fir d‘Verbreedung vun Informatiounen iwwer Lëtzebuerger Kultur a Gesellschaft; e Bäitrag zum Ausbau vun der Lëtzebuerger Sprooch." nos cahiers, 4. 2024, S. 41-60.

## Um Spaweck

* Stats LB Wiki at a glance op wikimedia.org
* Diana Hoffmann: 20 Joer Wikipedia Lëtzebuerg: 64.000 Artikelen a Lëtzebuerger Sprooch, rtl.lu, 19.10.2024 (mat Ausschnëtt aus dem Journal vun RTL Tele Lëtzebuerg, 18.10.2024).